7.4.2011 Den Europæiske Unions Tidende L 93/1 (Ikke-lovgivningsmæssige retsakter) INTERNATIONALE AFTALER RÅDETS AFGØRELSE af 9. marts 2011 om indgåelse af aftalen mellem Den Europæiske Union og Færøernes landsstyre om videnskabeligt og teknisk samarbejde, hvorved Færøerne associeres til Unionens syvende rammeprogram for forskning, teknologisk udvikling og demonstration (2007-2013) (2011/218/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig  artikel 186, sammenholdt  med artikel 218, stk. 6, litra a), nr. v), under henvisning til forslag fra Europa-Kommissionen, under henvisning til godkendelse fra Europa-Parlamentet, og ud fra følgende betragtninger: (1), Kommissionen har på Unionens vegne ført forhandlinger med Færøernes landsstyre om en aftale om videnskabeligt og teknologisk samarbejde, hvorved Færøerne associeres til Unionens syvende rammeprogram for forskning, teknologisk udvikling og demonstration (2007-2013) (i det følgende benævnt »aftalen«). (2) — Aftalen blev undertegnet af parternes repræsentanter den 3. juni 2010 i Bruxelles og blev gjort midlertidig anven- delig fra 1. januar 2010 i afventning af dens senere indgåelse. (3) — Aftalen bør indgås på Unionens vegne — VEDTAGET DENNE AFGØRELSE: Artikel 1 Aftalen mellem Den Europæiske Union og Færøernes landsstyre om videnskabeligt og teknologisk samarbejde, hvorved Færø- erne associeres til Unionens syvende rammeprogram for forsk- ning, teknologisk udvikling og demonstration (2007-2013), godkendes herved på vegne af Unionen ()). Artikel 2 Kommissionen fastlægger den holdning, som Unionen skal indtage i det blandede udvalg, som nedsættes ved aftalens artikel 4, stk. 1. Artikel 3 Formanden for Rådet fremsender på Unionens vegne den i afta- lens artikel 5, stk. 2, omhandlede meddelelse. Artikel 4 Denne afgørelse træder i kraft på dagen for vedtagelsen. Udfærdiget i Bruxelles, den 9. marts 2011. På Rådets vegne CSÉFALVAY Z. Formand (!) EUT L 245 af 17.9.2010, s. 2.